Z:gnu-www-ja-copyright-and-globalization--a3801d-Now the issue I've been talkin/ro

Acum, lucrul despre care am vorbit ia naștere pentru că tehnologia informației digitale îi dă fiecărui utilizator capacitatea de a face cópii. Ei bine, nimic nu ne dă tuturor capacitatea de a face cópii după medicamente. Nu am capacitatea să copiez un medicament pe care îl am. De fapt, nimeni nu are; nu așa se fac. Acele medicamente se produc numai în fabrici costisitoare și se fac în fabrici centralizate costisitoare, fie că sunt medicamente nepatentate sau sunt importate din SUA. Oricum, vor fi produse într-un număr mic de fabrici, iar întrebările sunt numai cât costă și dacă sunt disponibile la un preț pe care oamenii Africii și-l pot permite.